বাংলাদেশে অসংখ্য বিল রয়েছে, যে বিলগুলোর সাথে মানুষের রুটি-রুজির সম্পর্ক। এসব বিলে ৬-৭ মাস পানি থাকায় বিভিন্ন ধরনের মাছ ও পানির নানা প্রজাতির প্রাণীতে ভরপুর থাকে। ভরপুর থাকে নানা প্রজাতির পাখিতে। আর এগুলোর সাথে বিলের আশপাশের নানা বর্ণের মানুষের জীবন ও জীবিকা জড়িত। আবার বিল শুকিয়ে গেলেও বিলের কোথাও না কোথাও পানি জমে থাকে, যা শুকনো মৌসুমে চাষাবাদে ব্যবহার করা হয়। কখনো কখনো শুকনো মৌসুমে বিস্তৃত সবুজ ঘাসে গরু, ছাগল, ভেড়া ইত্যাদির বিচরণক্ষেত্র হিসেবে ব্যবহার হয়।